  Виталий Пронин Мед, пе, анайёс нылпиоссылы выжыкыл лыдӟозы но сое, видео пуктыса, Интернетэ поттозы.Та нуналъёсы люкаськылӥз «Удмурт нылкышно кенешлэн» правлениез.Анайлэн нуналэзлы сӥзьыса, удмурт азьветлӥсьёслэн кенешон куспазы выль проектсы вордӥськиз. Огазеяськонлэн ёзчиез, егит анай Евгения Лекомцева тунсыко кичӧлтонэн потӥз - мед, пе, анайёс нылпиоссылы выжыкыл лыдӟозы но сое, видео пуктыса, Интернетэ поттозы.- Удмурт кыл Интернетын тросгес мед чузъяськоз, - вераз Е. Лекомцева. - Соин дэмласько социальной сетьёсы («ВКонтакте», «Фейсбук», «Инстаграм») #анайвыжыкыл яке #маминысказки хэштэген видео пуктыны. Соин котькуд мылкыд карись тодматскыны быгатоз. Видео лэсьтыны али луэ телефонэн гинэ но. Лыдӟыны луоз удмуртсэ, ӟучысь удмуртэ берыктэмзэ, оло, кин ке ачиз но гожъяськыны усточи. Выжыкыл 3 минутлэсь кема медаз кыстӥськы.Анайёслэсь видео ужъёссэс учкыны луоз матысь дыре «Удмурт Нылкышно кенешлэн» «ВКонтакте» бамысьтыз. Та ужрад борды итӥськыны куро вань анай-атайёсты но.https://youtu.be/9kgMjWwy8UoАнгелина Снигирёва  